חללים
ופתאום היית זר אלי; כאילו לא היו דברים; כאילו פתאום אזל פה מלאי; אהבתנו הנצחית; והיו דברים היה ממה; לעשות את החיים; לעשות שמיים אדמה; ולגמור בפנים; ופתאום היית רע אלי; רע מכדי להאמין; שהיית אלוהים אחד; ואין שני; ופתאום היית לא אתה; ולא כאן ולא שלי; ואת מקומך מילא חלל; קר. אפל. בינכוכבי; ונשארתי מרצוני הרע; עם תקוות האבודים; שהכל היה נגמר בין כך; באחד הפתאומים; ופתאום אתה מִחוץ לִטווח; אהבתנו הנצחית; ואני אור נע בלי מנוחה; אליך מקצה מרחקים; 